"Say Somethin'" ni wimbo ulioandikwa na Mariah Carey akishirikiana na Snoop Dogg, Chad Hugo, wakishirikiana na Pharrell Williams kwa ajili ya albamu ya Carey ya kumi iliyoitwa The Emancipation of Mimi iliyotoka mwaka 2005. Mwimbaji Snoop Dogg anatokezea katika wimbo huu kama mwanamuziki wa kushirikishwa na anaimba shairi moja. Wimbo huu unajumuisha waimbaji mbalimbali na ulifanikiwa kutoka rasmi mwaka 2006, kama single ya sita kutoka katika albamu hii. Wimbo huu ulifanikiwa kufika katika nyimbo arobaini bora nchini Australia na Uingereza, lakini nchini Marekani wimbo huu haukufanikiwa kuingia hata katika chati ya Billbord Hot 100. Wimbo wa "Say Somethin'" na "To the Floor" ambao pia umeandikwa na The Neptunes, na wimbo mwingine kutoka katika albamu ya The Emancipation of Mimi, ndio nyimbo za kwanza tangu kutoka kwa albamu ya Mariah Carey ambazo yeye mwenyewe hajashiriki katika kuziandaa. Kundi la The Neptunes limejiwekea sheria kali kuwa, hawatarusu kuhusisha wanamuziki wengine kushiriki katika kuandaa nyimbo zao isipokuwa Beyonce Knowles, B'Day na Madonna. Ijapokuwa Carey aliyamani kufanya kazi na kundi hili lakini haikuwezekana kutayarisha wimbo hata mmoja. Mashairi ya wimbo huu, yanaelezea watu wawili wanaotambulishwa katika ukumbi wa usiku.